สวัสดีค่ะ อาการตอนแรกเมื่อเดือนที่แล้ว หายใจไม่ออก ปวดเมื่อย มีเสมหะไอ กินยา ก็หายแต่จะมีแค่ แน่นอก พอเข้าสู่เดือนนี้ประจำเดือนไม่มา มีตุ่มน้ำใสๆขึ้นที่แขน และมีอาการปวดหัวเข้ามา อยากทราบว่า เป็นอะไรร้ายแรงไหมค่ะ
สวัสดีค่ะ อาการหายใจไม่ออก แน่นอก อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะกล้ามเนื้อหัวใจขาดเลือดเฉียบพลัน และภาวะหัวใจวาย-โรคกรดไหลย้อน-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลหากเหนื่อยง่ายมากขึ้น ตัวบวม ไอมาก มีไข้สูงร่วมด้วย ควรรีบไปพบแพทย์ เพราะอาจมีภาวะความผิดปกติของปอดหรือหัวใจที่ต้องได้รับการรักษาตามสาเหตุ เบื้องต้นควรงดการทำงานหนักส่วนอาการตุ่มน้ำใสๆคันที่แขน อาจเกิดจาก งูสวัด อีุสุกอีใส หรือผื่นผิวหนังอักเเสบ ซึ่งน่าจะเกี่ยวกับเรื่องหายใจไม่ออกและแน่นอกได้น้อย แนะนำพบแพทย์เพื่อตรวจรอยโรคจริงให้ได้การวินิจฉัยที่แน่นอนอีกครั้งค่ะ